Diari Oficial de la Generalitat Valenciana


Sumari del DOGV 4013, del 04-06-2001 (2001/4995)

ORDRE de 7 de maig 2001, de la Conselleria de Cultura i Educació, per la qual es crea la Secció d'Educació Secundària Obligatòria a la Pobla de Farnals.
--------------------------------------------------------------------------------------------------------------------------------------------------------

### Dades del document

Número de DOGV
:   4013

Data del DOGV
:   04-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/4995


Data del document
:   07-05-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Pobla de Farnals, la

ORDRE de 7 de maig 2001, de la Conselleria de Cultura i Educació, per la qual es crea la Secció d'Educació Secundària Obligatòria a la Pobla de Farnals. [2001/A4995]
  
Els estudis de planificació educativa van preveure la creació d'un centre d'Educació Secundària Obligatòria a la zona escolar VL65, identificat com a 46N00015.
  
Per a això, l'Ajuntament de la Pobla de Farnals ha cedit a la Generalitat Valenciana un solar de 13.799,32 metres quadrats ubicat al carrer de la Immaculada, dins del marc de col·laboració establit en l'apartat tercer de la disposició addicional dèsset de la Llei Orgànica 1/1990, d'Ordenació General del Sistema Educatiu, i el Reial Decret 2.274/1993, de 22 de desembre, de cooperació de les corporacions locals amb el Ministeri d'Educació i Ciència (BOE 22.01.1994), d'aplicació supletòria a la Comunitat Valenciana.
  
L'Institut Valencià de l'Habitatge va convocar el concurs 63.5580.TF.0 (DOGV de 3 de juliol 2000) per a la contractació de les obres de construcció del nou edifici escolar.
  
La implantació progressiva dels ensenyaments i la no disponibilitat immediata de les instal·lacions definitives del centre docent aconsellen la creació d'una secció que escolaritze l'alumnat d'Educació Secundària, a l'empara del que establix la disposició addicional octava del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, de Govern Valencià (DOGV 09.08.1997), i l'Ordre de 31 de juliol de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana de 20 d'agost, per la qual es regulen les seccions dels instituts d'Educació Secundària.
  
La Direcció Territorial de Cultura i Educació de València ha efectuat informe en relació a la proposta de creació d'una secció a la Pobla de Farnals per a escolaritzar l'alumnat d'Educació Secundària Obligatòria de la zona.
  
Mentre es tramita l'execució del nou edifici escolar, la Conselleria de Cultura i Educació ha habilitat uns locals al costat del Col·legi Públic Cervantes per a la ubicació provisional del centre. La disposició addicional dèsset de la Llei 1/1990, d'Ordenació General del Sistema Educatiu, segons redacció de la Llei 13/1996, faculta l'estat i a les comunitats autònomes per a afectar, per necessitats d'escolarització, edificis escolars de propietat municipal en els quals es troben ubicats centres d'Educació Preescolar, Educació General Bàsica o Educació Especial dependents de les administracions educatives, per a impartir Educació Secundària o Formació Professional, sense perjuí de la titularitat demanial de l'immoble.
  
En virtut d'això i, fent ús de les competències que m'atorga l'article 35 de la Llei 5/1983, del Govern Valencià,
  
ORDENE
  
Primer
  
Es crea, dependent de l'Institut d'Educació Secundària de Massamagrell, codi: 03394288, el següent centre docent:
  
Província: València.
  
Localitat: la Pobla de Farnals.
  
Denominació: Secció de l'Institut d'Educació Secundària de Massamagrell.
  
Codi: 23188419.
  
Domicili: carrer de la Immaculada, 15.
  
Composició: 8 unitats d'Educació Secundària Obligatòria.
  
Capacitat: 240 llocs escolars.
  
Segon
  
1. El centre iniciarà les seues activitats el curs acadèmic 2000/2001 i oferirà matrícula per a tercer curs d'Educació Secundària Obligatòria.
  
2. Al curs escolar 2001/2002 completarà el segon cicle d'Educació Secundària Obligatòria.
  
3. El centre impartirà els programes d'educació bilingüe: el Programa d'Incorporació Progressiva (PIP) i el Programa d'Ensenyament en Valencià (PEV).
  
Tercer
  
El director territorial de Cultura i Educació de València nomenarà l'equip directiu del centre, de conformitat amb el que establix l'Ordre de 31 de juliol de 1998, de la Conselleria de Cultura Educació i Ciència, per la qual es regulen les seccions dels instituts d'Educació Secundària de la Comunitat Valenciana.
  
Quart
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre, a més de dotar-lo amb l'equipament i material didàctic necessaris. A este efecte la Direcció Territorial de Cultura i Educació n'efectuarà l'oportuna i raonada proposta.
  
Quint
  
La Direcció General d'Ordenació i Innovació Educativa i Política Lingüística podrà modificar els programes d'educació bilingüe que s'implanten en esta ordre.
  
DISPOSICIÓ ADDICIONAL
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza les direccions generals de Personal, de Règim Econòmic i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa la present ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits al dia 1 de juliol del 2000.
  
València, 7 de maig de 2001
  
El conseller de Cultura i Educació,